Folkalender

Justine Boesen – debutkoncert
2026-06-18 17:00 - 18:30 (Europe/Helsinki) | Syddansk Musikkonservatorium, Esbjerg, Kirkegade 61, Esbjerg, 6700
Justine Boesen dimitterer fra Syddansk Musikkonservatoriums solistlinje og spiller i den forbindelse koncerter. Koncerten er et blik ind i hvordan musik for akkordeon og stemme kan lyde – det er ny nordisk musik for instrumentet og stemmen, som er blevet til over de sidste tre år. Derudover spiller hun sammen med fantastiske Charlotte Ljungstrøm ny nordisk musik for flygel og akkordeon.

GUF sommerkoncert for hele familien – gratis adgang
2026-06-19 17:30 - 22:00 | Strib Bådehavn, Strandvejen 271, Strib, Middelfart, 5500
Traditionen tro afholder foreningen GUF sommerkoncert på Strib Bådehavn i samarbejde med SuperBrugsen, Strib. Igen bliver det med 2 navne på plakaten:
Duoen DOT og MORTEN HUSTED. Med deres tribute til Dolly Parton får de ofte at vide af publikum at de går vildt godt i spænd sammen så man kan glæde sig til super god stemning når duoen bl.a. spiller hits fra den verdens kendte country dronning, iblandet DOT’s egne numre.
JOHNNY MADSEN COVER puster nyt liv i Johnny Madsens store bagkatalog. Den benhårde sammenspillede akustiske trio med mere end 10 år på bagen, pudser den velkendte folk/blues musik af! Toner fra Thyborøn og ægte Johnny Madsen melodier, det er det du får, når Johnny Madsen Cover byder op til fad humor, fællessang og folkelig stemning.
Der bliver også vand aktiviteter for børnene så arrangementet er for hele familien.

Samtalekoncert // Pia Raug Jomi Message
2026-06-19 19:30 - 21:00 | FOLK Aarhus, Frederiksgade 78C, Aarhus, 8000, Denmark
Oplev fantastiske Pia Raug og Jomi Massage i formatet samtalekoncert, hvor musik og samtale smelter sammen. Publikum kan se frem til inspirerende indblik i den kunstneriske proces – og ikke mindst lyrikken, som spiller en central rolle i deres musik.
Arrangementet er en del af LiteratureXchange.

Søndagsdans på Museum Rebild
2026-06-21 14:00 - 17:00, 2026-06-28 14:00 - 17:00, 2026-07-05 14:00 - 17:00, 2026-07-12 14:00 - 17:00, 2026-07-19 14:00 - 17:00, 2026-07-26 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Mette Kathrine & Johs Stærk, Tall ship Race, Aarhus
2026-06-25 18:00 - 19:00
Koncert med Mette Kathrine & Johs Stærk, folkemusik og sang

Rebild Folkemusiktræf 2026, for dansere, spillemænd og andet godtfolk.
2026-06-27 13:00 - 23:00
Nonstop dans, lyttemusik, buskspil og workshops. Dans, gammeldans og folkedans med instruktion.
OBS! Træffet foregår på Kulturstationen i Skørping.
Lørdag 27. juni kl. 13-23
Seneste nyt: Træffet starter med sildemad i anledning af Museets 75 års fødselsdag inkluderet i billetten. Desuden er der workshop og storspil med Bent Melvej.
Medvirkende er desuden:
Gunner Friis’ Balorkester, Spillemandslauget Østjyderne, Toner i Ullits, Himmerlands Danse og Spillemandslaug, Rebildkvadrillen/Spillemandskredsen, Storspil, Aalborg Danse og Spillemandslaug og Rebild Spillemændene.
OBS! Træffet foregår på Kulturstationen i Skørping.
Entré: 80,-kr. betales ved indgangen.
Aftensmad: 90,-kr. – Bestil på MobilePay 40804802 – senest 20/6.
Vegetarmad kan bestilles.
Vel mødt til sommerens hyggeligste træf.

Folkemusik jam i Flensborg
2026-06-27 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Spillemandsmuseet i Rebild holder 75-ÅRS JUBILÆUM 1. juli 2026
2026-07-01 13:00 - 16:00 | Museum Rebild, Rebildvej 25B, Rebild, Skørping, 9520
Museum Rebild 1. juli 1951 – 1. juli 2026:
I 75 år har Museum Rebild været med til at bevare og formidle egnens historie, kultur og fællesskab. Det ønsker vi at fejre sammen med dem, der gennem årene har været en del af museets liv.
Derfor har vi fornøjelsen af at invitere museumsforeningens medlemmer, samarbejdspartnere, tidligere bestyrelsesmedlemmer, laugene, frivillige medarbejdere og alle museets venner til Jubilæumsreception
Onsdag den 1. juli 2026 kl. 13.00 på Museum Rebild
Program:
🎶 Velkomstmusik 🎤 Jubilæumstaler 🎭 Underholdning🍷 Et glas vin
☕ Kaffe og lagkage
Vi glæder os til at markere denne særlige dag sammen med jer og til at se tilbage på 75 år med engagement, fællesskab og lokalhistorie.
En gave til fremtiden:
Hvis man ønsker at markere jubilæet med en opmærksomhed, vil vi være meget taknemmelige for et bidrag til den fortsatte renovering og bevaring af museumsbygningen.
Bank: Reg. 9070 · Konto 2076893767
MobilePay: 206416
Med venlig hilsen
Niels Jørn Østergård -Museumsinspektør

Koncert og bal m. Jensen & Bugge og Vingården
2026-07-02 19:00 - 22:00 | Skælskør Kirke, Gammelgade 2, Skælskør, 4230, Denmark
Pressemeddelelse:
Traditionel og ny-komponeret folkemusik og fællesdans i Skælskør Kirke torsdag d. 2. juli 2026
Der bliver masser af gamle dansemelodier, men også spritny musik fra Danmark når duoen Jensen & Bugge og trioen Morten Alfred & Vingården torsdag d. 2. juli kl. 19:00 – 19:50 går sammen om at give en sommerkoncert i Skælskør Kirke, før de kl. 20:00 – 22:00 spiller op til fællesdans i Sognegården under ledelse af Dansemester Henrik fra Stevns. Kom og vær med!
Prisbelønnede spillemænds og -kvinder
Jensen & Bugge byder på to rigsspillemænd med speciale i den traditionelle danske folkemusiks mange lokale dialekter. Duoen har formidlet dansk folkemusik på utallige turneer i bl.a. Norden, Japan, Canada og ikke mindst i USA. Mette Kathrine Jensen Stærk og Kristian Bugge modtog i 2012 en Danish Music Award statuette i kategorien Årets Danske Traditionspris.
Trioen Morten Alfred & Vingården har på den anden side specialiseret sig i ny dansk folkemusik som de komponerer så musikken passer til de gamle folkedanse. Morten Alfred Høirup modtog i 2004 en Danish Music Award i kategorien Årets Danske Folk Komponist, og udgav i 2022 nodesamlingen Ingelas Vals – 25 New Danish Folk Melodies. Morten Alfred & Vingården går i studiet og starter indspilningerne til deres debutalbum midt i august 2025.
Dansemesteren
Dansemester Henrik fra Stevns er kendt og respekteret for sin kompetente tilgang til dansen, og for sine danseinstruktioner på bl.a. Musik over Præstø Fjord-festivalen hvor han underviser og leder fællesdanse hvert år. Henrik har stor erfaring i at lede dansere i alle aldre og på alle niveauer.
De deltagende er:
Mette Kathrine Jensen Stærk: Harmonika
Kristian Bugge: Violin
Morten Alfred Høirup: Guitar, mundharmonika, sang
Martin Strange Lorenzen: Klarinet, basklarinet
Henrik ’fra Stevns’ Larsen: Danseleder

Folkemusik, folkedans og fællesskab
2026-07-05 15:00 - 2026-07-11 10:30 | Brenderup Højskole, Stationsvej 54, Brenderup, 5464
Kurset er for alle med interesse for folkemusik og folkedans.
Om formiddagen er der spille- og danseværksteder ved de faste instruktører.
Resten af dagen er der dagstemaer med gæsteinstruktører, der hver for sig
repræsenterer forskellige sider af folkemusik- og dansetraditionen.

Så er der dans i mosen
2026-07-06 19:00 - 21:00 | Munke mose, 5000 Odense
Folkemusiklauget Fynboerne spiller op til dans i Munke Mose kl. 19.00 og alle kan være med. Så tag dine gæster og naboen med og få en dejlig aften med god musik og dans.

Sommerdans og sommerspil på Museum Rebild.
2026-07-08 19:30 - 22:00, 2026-07-15 19:30 - 22:00, 2026-07-22 19:30 - 22:00 | Museum Rebild, Rebildvej 25B, Rebild, Skørping, 9520
Vi spiller og danser gammeldans/folkedans udendørs på verandaen i Rebildporten og du inviteres til at spille eller danse med. Alle er velkomne og alle kan være med. Hvis vejret er dårligt går vi indenfor på museet.
Sæsonen starter onsdag den 8. juli hver onsdag til og med den 5. august 2026 kl. 19.30.
Vi slutter af med kaffe og brød i cafeen på museet og fællessang.
Vi spiller med udgangspunkt i repertoiret for Fritspil. Læs mere og find noder på Folkemusikarkivet.dk under Fritspil.
Der er dans hele året rundt – hver søndag kl. 14-17.
Museum Rebild. Rebildvej 25 B, Rebild, 9520 Skørping
Telefon: 98 39 16 04. Mail: spillemandsmuseet@mail.dk
www.MuseumRebild.dk

Folkemusik og folkedans
2026-07-09 19:30 - 23:00 | Brenderup Højskole, Stationsvej 54, Brenderup, 5464
Folkedansebal, koncert og fællessang

Folkemusik og folkedans
2026-07-10 15:30 - 17:00 | Brenderup Højskole, Stationsvej 54, Brenderup, 5464
Koncert med folkemusikgruppen “Inver”

Folkemusikkoncert med Lalesie
2026-07-11 17:00 - 19:00 | Cafe Rosengaard, Bårdesøvej 38, Otterup, 5450, Denmark
Kom og oplev en fortryllende folkemusikkoncert i de smukke omgivelser hos Café Rosengaard! 🌿🎵
Folkemusikduo:
Lalesie skaber et musikalsk sprog, der inviterer til fordybelse, med udspring i både oldgamle og moderne klangidealer. De har rødder i både den polske tradition for dansemusik (polonaise, chodzony, mazurka, oberek) og den nordiske folkemusiktradition. Deres optræden er en fortryllende blanding af gamle og moderne lydlandskaber, der transporterer lytterne til en verden af ren og dybfølt melodi.
Dato: 11. juli 2026 (lørdag)
Tidspunkt: 17:00
Sted: Café Rosengaard
Adresse: Bårdesøvej 38, 5450 Otterup
Om Lalesie:
🎻 Maja Lund: violin, bratsch og vokal
🪗 Elis Abeth Klein: harmonika og vokal
Lalesie’s musik bærer på sarte emotioner og fuld af energisk ekspression fra fortiden og nutiden. Et klangunivers for alle, der elsker at lytte. Duoens navn, Lalesie, henviser til regionerne i Østpolen (Zalesie, Polesie) og ordet “Lesie”, der betyder skov på polsk.
💫 Vi vil gerne invitere dig til denne hyggelige folkemusikkoncert, der finder sted i de dejlige haver ved Café Rosengaard. Kom og fordyb dig i de stemningsfulde melodier og hjertevarme præstationer fra Lalesie. Et klangunivers for alle, der elsker at lytte.
🎟️ Koncerten er åben for alle. Det er desuden muligt at forudbestille lækre polske grillretter hos Café Rosengaard. Forudbestilling af mad er påkrævet og kan gøres på tlf. +45 21 97 12 87.
📌 Vi glæder os til at dele denne magiske aften med musik med dig.🌟 Del budskabet, inviter dine venner, og lad os samles for at fejre skønheden i Lalesies lyd den 11. juli ved den charmerende Café Rosengaard. Vi ses!

Jensen, Bugge & Høirup spiller til dans under Fannikerdagene
2026-07-12 16:00 - 19:00 | Nordby, Fanø, Nordby, 6720
Vi spiller til dans under Fannikerdagene i Nordby på Fanø. Det er den 12.7. kl. 16 – 19 og vi spiller alt muligt, også sønderhoninger. ses vi?

Dans i mosen
2026-07-13 19:00 - 21:00, 2026-07-20 19:00 - 21:00 | Munke mose, 5000 Odense
Folkemusiklauget Fynboerne spiller op til dans og alle er velkomne til at danse med eller til at sidde og nyde dansen og musikken. Vi er ved statuen Søhesten lige overfor bådudlejningen. Så tag dine sommergæster eller din nabo med en tur i Munke Mose og få en dejlig aften.

Jensen, Bugge & Høirup spiller til Landsstævne for folkedansere og spillemænd
2026-07-15 20:30 - 23:00 | Kalundborg, Kalundborg, 4400, Denmark
Vi underviser ved en workshop fra 9:30 – 11:30 på Museum. Vi spiller til bal fra 20:30 – 21:30 og igen fra 21:45 – 23:00 kun afbrudt af et kvarters ‘Radioavis’. Det foregår i Hal 2
Mette Kathrine Jensen Stærk: Harmonika, Kristian Bugge: Violin, Morten Alfred Høirup: Guitar
www.jensen-bugge.dk www.mortenalfred.com

Sommerblues HP Lange og Jarno Varsted på Hjarnø
2026-07-16 16:00 - 18:00 | Vestergård Mølleri på Hjarnø, Nordre Strandvej 2, Hjarnø, Juelsminde, 7130
HP lange har været på bluesscenen i mere end 30 år. Han har
modtaget de priser der er at modtage, og hans udgivelser har været
nomineret til et væld af Danish Music Awards. Tre har taget prisen som
bedste roots/blues album. I alt har han udgivet 13 cd’er i eget navn.
Senest var albummet ‘Everything’s Alright’ DMA nomineret for årets
blues udgivelse.
Jarno Varsted er bosiddende i Berlin hvorfra han både arbejder som
solist og med flere førende danske rockbands, bla The Sandmen.
Han har udgivet flere soloalbums primært som mundharpespiller.
Samarbejdet mellem går helt tilbage til starten af nullerne, hvor de
indspillede og optrådte utallige gange i den populære kvartet med Troels
Jensen og Hugo Rasmussen.
Siden da har de spillet sammen i forskellige konstellationer, senest som
trio med den folkekære multikunstner Leif Sylvester.
I anledning af at HP Lange & Jarno Varsted i år kan fejre sølvbryllup
som musikalske makkere, bevæger de sig tilbage til duo formatet, og
den musik de i sin tid mødtes om, nemlig rå Delta Blues og Ragtime.

Fanø Free Folk Festival #15
2026-07-23 15:00 - 2026-07-26 02:00 | Sønderho Forsamlingshus, Gammel Byvej 8, Fanø, 6720
Femten år med Fanø Free Folk Festival. 23-25 juli åbner Sønderhos mikrofestival for frie folkemusikalske former atter sluserne. Der er dækket op til tre dage med forunderlige møder med musik fra bl.a. Frankrig, Skotland, Estland og Kurdistan.
Fanø Free Folk Festival inviterer til helt intime møder med unikke kunstneriske udtryk i en udforskning mellem folkemusikalsk tradition og dristige eksperimenter. Siden 2010 har den frivilligt drevne festival haft sit hjem i Sønderho, hvor den nu atter fylder byen med både gribende og skæve toner. Og med næsten 20 koncerter på programmet, er der masser at glæde sig til 23-25 juli.
Stor nordisk klang, kurdisk bryllupsmusik og walisisk heksepunk
Blandt de mange højdepunkter finder man en sjælden intimkoncert med svenske Sara Parkman – en af Skandinaviens stærkeste kunstnere, der på dybt personlig vis forener nordisk folkemusik, salmedigtning, protestsang og moderne klangeksperimenter. Hun er aktuel med det nye mesterværk Aster, atlas, og vi er utroligt stolte over at kunne bringe hende til Sønderho.
Fanø Free Folk Festival #15 kommer også godt rundt i det øvrige Europa med syrede folkemusikeksperimenter fra franske Sourdure, drømmende klange fra den polske kvartet Morye og et dybt dyk ned i estiske traditioner med Kirbla Duo bestående af Leanne Barbo og Katariin Raska. Sidstnævnte kan også opleves solo på festivalen med en koncert for dekonstrueret estisk sækkepibe!
Der er lagt op til vild dansefest i forsamlingshuset, når albumaktuelle Loma Reqs byder på feministisk kurdisk bryllupsmusik tilsat latinamerikanske beats og acid house-rytmer. Fra mellemøsten kan vi også byde på den fantastiske egyptiske oud-spiller Aly Eissa. Et scoop bliver det også at opleve første danske koncert med kultbandet Tristwch Y Fenywod, der forener mørk postpunk, hekseklingende stemninger og sange på walisisk. Fra Wales bevæger vi os til Skotland med Quinies smukke a capella-sange inspireret af de nomadiske skotske travellers.
Bred vifte af danske udtryk
Naturligvis bydes der også på en bred vifte af udtryk fra den danske scene, hvor vi bl.a. præsenterer Stine Benjaminsens projekt Recorder Recorder, en blanding af opera og bardisk sangtradition fra ensemblet Spellchestra og et gotisk univers af folk og alternativ rock fra Portal Pets.
Festivalen byder også på et helt nyt projekt fra den Sønderho-baserede forfatter og sanger Jeppe Brixvold i møde med den garvede danske folkemusiker Kristian Bugge. I bandet Forvandlingen udforsker de sammen med Kristian Jørgensen og Clarissa Connelly gamle traditioner fra den jyske hede. Et link til Sønderhos folkemusik finder vi også i det nye projekt Streng Familie, hvor Sø Skinnebach, der er vokset op i Sønderho, sammen med Sascha Alexander forener folkemusikalsk inspiration med eksperimenterende elektronik.
Der er med andre ord atter masser af spændende musikalske udtryk at gå på opdagelse i til festivalen, der også byder på hyggeligt samvær, folkekøkken, danseworkshop og vandretur i Fanøs smukke natur. Partoutbilletterne er udsolgt, men der sælges en begrænset mængde dagsbilletter i døren.
Samlet line-up:
Aly Eissa / Fancy Instincts / Forvandlingen / Katariin Raska / Kirbla Duo / Loma Reqs / Morye / Necropastoral / Portal Pets / Recorder Recorder / Sara Parkman / Sophia Djebel Rose / Sourdure / Spellchestra / Streng Familie / Tristwch Y Fenywod / Quinie
Om Fanø Free Folk Festival:
Fanø Free Folk Festival #15 finder sted i Sønderho fra 23-25. juli. Størstedelen af koncerterne finder sted i Sønderho Forsamlingshus, men der vil også være koncerter i bl.a. Sønderho Kirke.
Fanø Free Folk Festival er en frivilligt drevet mikrofestival for nye møder mellem folkemusikalske traditioner og nye eksperimenter grundlagt i 2010.
Fanø Free Folk Festival #15 er blevet til med støtte fra Statens Kunstfond og Jazzpuljen og i samarbejde med ALICE CPH, Fanø Brugsforening, Fanø Bryghus, Camping Klitten og Kirkerne på Fanø.

Folkemusik jam i Flensborg (ingen jam den 27. Juli p.g.a. renoveringsarbejder!)
2026-07-25 18:00 - 23:30 | Kulturcafe Tableau, Kurze Straße 1, Flensborg, 24937

Phønix & SangKa - Skyttehushaven Vejle
2026-07-26 15:00 - 17:00 | Skyttehushaven i Vejle, Trisbæk Strandvej, Skyttehushaven, Tirsbæk Strandvej v/Helligkildevej, Vejle, 7100
Der er lagt op til en helt speciel koncertoplevelse, når det danske folkemusikband Phønix inviterer den kinesiske guzhengspiller SangKa med på scenen. Phønix’ energiske og groovy folkemusik fusioneres med drømmende, harpe-lignende toner fra SangKa’s guzheng og sammen skaber de et unikt og nyskabende lydunivers, hvor østlige og vestlige musiktraditioner mødes. Det er traditionelle sange og melodier, nye kompositioner og rytmiske grooves, der springer direkte ud af både kinesisk og dansk musikkultur.
Phønix & Sangka har gennem 10 år udviklet og forfinet en moderne musikalsk fusion mellem dansk og kinesisk folkemusik og manifesteret det i udgivelsen “Groovy Guzheng” fra 2017 og senest på Phønix album “Nådelands Ø”, hvor Sangka medvirker som gæst på en række numre.
Samarbejdet mellem Phønix og SangKa begyndte i en rå fabrikshal i Beijings kunstnerkvarter 798 under åbningen af det danske kulturinstitut. Denne musikalske forbindelse har siden ført til fælles turnéer i både Danmark og Kina.
“Phønix og SangKa præsentere numrene så rafineret, at det lyder som en homogen enhed. Livlige og rolige passager veksler med hinanden. “Groovy Guzheng” er en fantastisk præstation uden at gå på kompromis” – Global Music Magazine
Om kunstnerne:
SangKa er født og opvokset i Beijing. Hun begyndte at spille guzheng som 5-årig og blev uddannet ved China Conservatory of Music i 2007. Hun er nu en professionel musiker involveret i flere bands og projekter.
Phønix er et af Danmarks mest erfarne folkemusikbands. Deres unikke lyd trækker på den danske sang- og musiktradition, som de fornyer med en moderne og særpræget klang. Deres intense og energiske optrædener har bragt dem til både store folkfestivaler og intime klubscener verden over.
SangKa: Guzheng
Karen Mose: Vokal & keys
Anja Præst: Basklarinet & klarinet
Jesper Falch: Percussion
Jesper Vinther: Harmonika
